Сафаҗай кырга чыкты

	Пильна районының алдынгы хуҗалыкларыннан булган Киров СПКсы (Сафаҗай) быел да иң беренчеләрдән язгы чәчүгә кереште. Хуҗалык рәисе Шамил Нуриманов (фотода) сүзләренчә, яхшы кышлаган 1100 гектар уҗымга өстәп, биредә тагын 1500 гектар чамасы сабан ашлыгы чәчәргә планлаштырыла. Мул уңыш алыр өчен 3 млн. сумлык ашламалар да кайгыртканнар.	 Пильна районы Сабан туе быел Петрякста 10 июльдә узачак. Бу турыда безгә җирле авыл башлыгы Ансар Садретдинов хәбәр итте. Ә милли бәйрәмебезнең оештыру комитетын район администрациясе башлыгы Сергей Бочканов үзе җитәкли. Исегезгә төшерәбез, Уразавыл Сабан туе 4 июньдә, Тукайда 7 июльдә, Ишавылда 8ендә, Т.Моклокасында 9ында, Бозлауда 15ендә һәм Т.Новгородта Федераль Сабан туе 16 июльдә үтәчәк. 
	Олег ӘНДӘРҖАНОВ	
Туган як

	№ --- | 17.05.2016	


